《送春日集张云子斋中得风字》
清代·庞垲

飞花落絮满晴空，九十春归怅晚风。草色空伤南浦外，莺声欲断夕阳中。

尊前把酒怜将老，愁里题诗愧未工。莫抚清琴操《别鹄》，感时怀士正无穷。

作者简介：（1657—1725）直隶任丘人，字霁公，号雪崖。康熙十四年举人。试博学鸿词，授检讨，分修《明史》，官至福建建宁府知府，政尚清简，时将兴大狱，垲力弭之。工诗，以自然为宗，奇而不肆。有《丛碧山房文集》、《杂著》、《翰苑稿》等。